Herodes Ático - Wikipedia

# Herodes Ático

### Na Galipedia, a wikipedia en galego.

Tiberio Claudio Herodes Ático (Maratón, 101- Atenas, 177) foi un político e orador grego.

Herodes Ático sobresaíu como retórico e sofista. Ensinou retórica en Atenas, onde empregou as súa enorme fortuna para a construción de edificios: recobriu de mármore o estadio de Atenas, construíu piscinas de mármore nas Termópilas, un ninfeo en Olimpia, o estadio de Delfos, o teatro Odeón etc. Dicíase que o seu pai achara o tesouro que os persas agocharan en Maratón. Foi procónsul en Asia, pontífice das Panateneas en Atenas, cónsul en Roma (143) e senador.

O Odeón construíuno no 161 en memoria da súa muller, Apia Annia Regila, á morte de quen mandou pintar de negro mesmo a casa. Disque en certa ocasión o seu amigo sofista Lucio, vendo un servo que pelaba rábanos, burlouse de que cometese "unha inxustiza contra a memoria de Regila comendo rábanos brancos nunha casa completamente negra".

Herodes Ático foi un aticista rigoroso, alabado polos seus contemporáneos e axiña considerado un clásico. Foi mestre do emperador romano Marco Aurelio. Produciu unha obra extensa composta de diatribas, diarios literarios e efemérides, mais só perviviron unha declamación (Tratado de Herodes sobre o estado) e a tradución latina dunha fábula.

Traído desde "http://gl.wikipedia.org../../../h/e/r/Herodes_%C3%81tico_d065.html"

Categoría: Personalidades

##### Views

- Artigo
- Discusión
- Revisión actual

##### Procura